Publication: Magyar Közlöny
Issue: MK-2011-11 (Year: 2011, Number: 11)
Era: contemporary
Section: határozat, ABH 2008, 178, 187–188.; 18/2004. (V. 25.) AB határozat, ABH 2004, 303, 313.; 49/2001. (XI. 22.) AB határozat,
Paragraph Index: 177

2000. október 23-i 2000/60/EK irányelv (a továbbiakban: Víz Keretirányelv) végrehajtását szolgálja, azaz egy európai uniós feladatot hajt végre. Nézetem szerint kiemelkedõ súlyú – mindenekelõtt anyagi – alkotmánysértésnek kell fennállnia ahhoz, hogy egy európai uniós feladat teljesítésérõl számot adó dokumentumot semmisítsen meg az Alkotmánybíróság. A Víz Keretirányelv vegyes természetû dokumentum. Tartalmaz olyan elemeket, amelyek az irányelvek szokásos természetének megfelelõen a célt kitûzve, a nemzeti jogalkotás számára írnak elõ teljesítendõ jogalkotási feladatot, de tartalmaz olyan elemeket is, amelyek nem jogalkotási természetû feladatot, hanem egyéb, tevési természetû feladatokat írnak elõ. A vízgyûjtõ-gazdálkodási terv elkészítése ez utóbbi (tevési, és nem normaalkotási) körbe tartozik, ez világosan kiderül az irányelv szövegébõl (13. cikk és VII. melléklet). Nem arról van tehát szó, hogy a vízgyûjtõ-gazdálkodási tervben „implementálás” történt volna, abban az értelemben, hogy konkrét európajogi jogalkotási feladat végrehajtására kellett volna sort keríteni, és az irányelvben megjelölt célt kellett volna nemzeti jogalkotással elérni. Konkrét, nem jogalkotási természetû feladatot kellett teljesíteni. Az ilyen nemzeti adatkatasztereket egymás mellé állítva és összehasonlítva tudja majd megtervezni a Bizottság azt, hogy hol, mely területeken, milyen ütemezésben indokolt újabb irányelvek vagy egyéb európajogi normák megalkotása. Az államok pedig (különösen a vízrajzi értelemben szomszédos államok) a többi állam állapotfelmérésének megismerése alapján jobban értik, hogy egyes szennyezéseik, veszélyeik honnan erednek, illetve az õ tevékenységük valóban veszélyeztet-e más államokban folyó vizeket. A vízgyûjtõ-gazdálkodási terv egy olyan dokumentum, amely állapotfelmérésbõl, javítási szükségletek megállapításából, irányadó, hatályos európajogi szabályok leírásából, hatályos magyar jogszabályok lényegének leírásából, illetve a kapcsolódó magyar joganyag megnevezésébõl, beazonosított felsorolásából és csoportosításából valamint az adott kérdésekben a hatályos jogszabályok szerint kompetens szervek megnevezésébõl áll össze. Az elsõ Szerintem a Kormány ekkor félreértette a Víz Keretirányelv alapján teljesítendõ vízgyûjtõ-gazdálkodási terv meghozatalára irányuló feladat természetét. Akik azonban szakmailag kidolgozták a vízgyûjtõ gazdálkodási tervet, azok értették, hogy mit kell tenniük, milyen dokumentumot kell összeállítaniuk. Nem vitatom, hogy számos hatályos vízügyi vonatkozású jogszabály [pl. a felszín alatti vizek védelmérõl szóló

Source: https://magyarkozlony.hu/hivatalos-lapok/246f5025dc87d7e133b63f72db029fbf73cacd45/dokumentumok/f9436913a9cc1cae5dd1e295e990106b6786dc55/letoltes